**VISAGINO SAVIVALDYBĖS**

**2021 M. GRUODŽIO 31 D. PASIBAIGUSIŲ METŲ**

**KONSOLIDUOTŲJŲ FINANSINIŲ ATASKAITŲ**

**AIŠKINAMASIS RAŠTAS**

2022-05- Nr. (6.31)-SI-

1. **BENDROJI DALIS**

Viešojo sektoriaus subjektas, rengiantis Visagino savivaldybės (toliau – Savivaldybės) konsoliduotųjų finansinių ataskaitų rinkinį – Visagino savivaldybės administracijos Finansų ir biudžeto skyrius. Savivaldybės administracijos registracijos kodas – 188711925, Lietuvos Respublikos juridinių asmenų registre įregistruota 1998 m. vasario 11 d., adresu: Parko g. 14, Visaginas LT-31130. Visagino savivaldybės administracija yra savivaldybės biudžetinė įstaiga, kurios steigėja – Visagino savivaldybės taryba, turinti savo anspaudą.

 Savivaldybė įgyvendina vietos valdžios, viešojo administravimo ir viešųjų paslaugų teikimo funkcijas. Viešojo administravimo funkcijas įgyvendina Savivaldybės administracija. Viešąsias paslaugas teikia Savivaldybės biudžetinės įstaigos ir viešosios įstaigos. Biudžetinės įstaigos teikia neformalaus ir formalaus švietimo paslaugas, kūno kultūros ir sporto plėtojimo, mokinių maitinimo švietimo įstaigose, kultūros ir socialines paslaugas. Viešosios įstaigos teikia pirminės asmens sveikatos priežiūros ir antrinės stacionarinės priežiūros paslaugas.

Savivaldybės konsoliduotųjų ataskaitų rinkinys už metus, pasibaigusius 2020 m. gruodžio 31 d. (toliau – šis ataskaitų rinkinys), parengtas vadovaujantis Lietuvos Respublikos viešojo sektoriaus atskaitomybės įstatymu ir Viešojo sektoriaus apskaitos ir finansinės atskaitomybės standartais (toliau – VSAFAS). Šis ataskaitų rinkinys parengtas naudojantis Viešojo sektoriaus apskaitos ir ataskaitų konsolidavimo informacine sistema (toliau – VSAKIS). Ataskaitose teikiama lyginamoji 2020 m. informacija.

 Į šį ataskaitų rinkinį yra įtrauktos Savivaldybės kontroliuojamų viešojo sektoriaus subjektų (toliau – VSS) finansinės ataskaitos už metus, pasibaigusius 2021 m. gruodžio 31 dieną:

* + - 19 biudžetinių įstaigų;
		- 8 viešųjų įstaigų, pagal Lietuvos Respublikos viešojo sektoriaus atskaitomybės įstatymą priskiriamų prie viešojo sektoriaus subjektų;
		- Savivaldybės iždo.

 Šiame ataskaitų rinkinyje yra įtrauktas kontroliuojamų uždarųjų akcinių bendrovių finansinis turtas:

UAB „Visagino energija“;

 UAB „Visagino būstas“;

 UAB „Visagino mechanizacija“;

 UAB „Utenos regiono atliekų tvarkymo centras“.

* 8 asocijuotieji subjektai, kuriuose savivaldybei priklauso 50 ar mažiau nei 50 proc. akcijų.

Šis ataskaitų rinkinys parengtas konsolidavus tik kontroliuojamų viešojo sektoriaus subjektų finansines ataskaitas. Savivaldybės kontroliuojamų viešojo sektoriaus subjektų sąrašas patvirtintas administracijos direktoriaus 2021 m. spalio 22 d. įsakymu Nr. ĮV-E-471. Visi viešojo sektoriaus subjektai pateikė 2021 m. finansinių ataskaitų rinkinių duomenis konsolidavimui.

Rengiant konsoliduotąsias finansines ataskaitas viešojo sektoriaus subjektų grupė yra laikoma ekonominiu vienetu, todėl viešojo sektoriaus subjektų grupės subjektų tarpusavio ūkinės operacijos ir jų rezultatai yra eliminuojami. Konsoliduotoje finansinėje ataskaitoje rodomi tik ūkinių operacijų su prie viešojo sektoriaus subjektų grupei nepriklausančiais viešojo sektoriaus subjektais rezultatai (perviršis arba deficitas). Šiame finansinių ataskaitų rinkinyje teikiama informacija apie Savivaldybės subjektų turtą, finansavimo sumas, įsipareigojimus ir grynąjį turtą 2020 finansinių metų paskutinės dienos būklei, ataskaitinio laikotarpio pajamas ir sąnaudas, pinigų įplaukas ir išmokas.

2021 metais savivaldybės kontroliuojamuose viešojo sektoriaus subjektuose vidutiniškai dirbo 1754 darbuotojai.

1. **APSKAITOS POLITIKA**

 **Finansinių ataskaitų parengimo pagrindas**

 Visagino savivaldybės 2021 m. gruodžio 31 d. pasibaigusių metų konsoliduotųjų finansinių ataskaitų rinkinys parengtas vadovaujantis Lietuvos Respublikos teisės aktais, reglamentuojančiais viešojo sektoriaus subjektų grupių konsoliduotųjų finansinių ataskaitų parengimą.

 Šis ataskaitų rinkinys parengtas ūkinių operacijų ir įvykių apskaitai taikant kaupimo principą bei taikant vienodus apskaitos metodus panašiems sandoriams ir kitiems įvykiams panašiomis aplinkybėmis.

 **Finansinių ataskaitų konsolidavimo principai**

Rengiant šį ataskaitų rinkinį konsoliduotos tik Savivaldybės kontroliuojamų viešojo sektoriaus subjektų finansinės ataskaitos. Konsolidavimas vykdomas sudedant finansinių ataskaitų atitinkamus straipsnius ir eliminuojant konsoliduojamų subjektų tarpusavio ūkines operacijas ir jų rezultatus.

 **Finansinių ataskaitų valiuta**

Šiame ataskaitų rinkinyje pateikiami duomenys išreiškiami Lietuvos Respublikos piniginiu vienetu – eurais.

 **Nematerialusis turtas**

 Nematerialusis turtas yra pripažįstamas ir registruojamas apskaitoje, jei jis atitinka 13 VSAFAS pateiktą sąvoką ir nematerialiajam turtui nustatytus kriterijus. Nematerialusis turtas pirminio pripažinimo metu apskaitoje registruojamas įsigijimo savikaina.

 Nematerialiojo turto amortizuotoji vertė nuosekliai paskirstoma per visą nustatytą turto naudingo tarnavimo laiką tiesiogiai proporcingu metodu. Nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti, pirmos dienos ir nebeskaičiuojamas nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Nematerialusis turtas vertinamas ir finansinės būklės ataskaitoje parodomas įsigijimo savikaina atėmus sukauptą amortizaciją ir nuvertėjimą.

 Nematerialiojo turto amortizacijos ekonominiai normatyvai (naudingo tarnavimo laikas):

* Programinė įranga ir jos licencijos 2 metai;
* Kitas nematerialusis turtas 2 metai.

 Neriboto naudingo tarnavimo laiko nematerialaus turto (pvz.: plėtros darbų, literatūros, mokslo ir meno kūrinių) amortizacija neskaičiuojama. Toks nematerialus turtas po pirminio pripažinimo rodomas įsigijimo savikaina, atėmus turto nuvertėjimą.

 **Ilgalaikis materialusis turtas**

Ilgalaikis materialusis turtas pripažįstamas ir registruojamas, jei jis atitinka ilgalaikio turto sąvoką ir 12 VSAFAS nustatytus ilgalaikio materialiojo turto pripažinimo kriterijus.

Ilgalaikis materialusis turtas pagal pobūdį yra skirstomas į pagrindines grupes, nustatytas VSAFAS. Pirminio pripažinimo metu registruojamas įsigijimo savikaina. Po pirminio pripažinimo ilgalaikis materialusis turtas registruojamas įsigijimo savikaina atėmus sukauptą nusidėvėjimą. Ilgalaikio materialiojo turto nudėvimoji vertė yra nuosekliai paskirstoma per visą turto naudingo tarnavimo laiką. Nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas nurašomas, perleidžiamas arba apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos. Nusidėvėjimas skaičiuojamas taikant tiesiogiai proporcingą metodą. Materialiojo turto nusidėvėjimo minimalūs ir maksimalūs ekonominiai normatyvai (naudingo tarnavimo laikas):

* Pastatai 8 – 100 metų;
* Infrastruktūros ir kiti statiniai 18 – 60 metų;
* Mašinos ir įrenginiai 2 – 30 metų;
* Transporto priemonės 5 – 9 metų;
* Baldai ir biuro įranga 4 – 6 metų;
* Kitas ilgalaikis materialusis turtas 2 – 15 metų.

**Biologinis turtas**

1. Biologinis turtas pripažįstamas ir registruojamas apskaitoje, jei jis atitinka biologinio turto sąvoką ir visus biologinio turto pripažinimo kriterijus, pateiktus 16-ajame VSAFAS „Biologinis turtas ir mineraliniai ištekliai“.
2. Biologinis turtas ir mineraliniai ištekliai pripažįstami ir registruojami apskaitoje, jei atitinka šiuos turto pripažinimo kriterijus:
	1. įstaiga turi teisę tuo turtu disponuoti (įskaitant teisę apriboti juo naudotis kitiems) ir jį kontroliuoti;
	2. pagrįstai tikėtina, kad įstaiga būsimaisiais laikotarpiais iš šio turto gaus ekonominės naudos arba šis turtas bus naudojamas socialiniais, kultūriniais, gamtosauginiais, moksliniais, teisėsaugos, pažintiniais tikslais;
	3. galima patikimai nustatyti turto tikrąją vertę arba įsigijimo savikainą.

**Finansinis turtas ir finansiniai įsipareigojimai**

 Ūkinės operacijos, susijusios su finansiniu turtu ir įsipareigojimais, apskaitoje registruojamos ir finansinio turto apskaita tvarkoma vadovaujantis 14-uoju VSAFAS „Jungimai ir investicijos į asocijuotus subjektus, 15-uoju VSAFAS „Konsoliduotųjų finansinių ataskaitų rinkinys ir investicijos į konsoliduojamus subjektus“ ir 17-uoju VSAFAS „Finansinis turtas ir finansiniai įsipareigojimai“.

 Pirminio pripažinimo metu finansiniai ilgalaikiai ir trumpalaikiai įsipareigojimai įvertinami įsigijimo savikaina.

 Kiekvieną kartą, prieš sudarant finansinių ataskaitų rinkinį, įsipareigojimai įvertinami:

* Iš suteiktų garantijų kilę finansiniai įsipareigojimai – tikrąja verte;
* Ilgalaikiai finansiniai įsipareigojimai – amortizuota savikaina;
* Trumpalaikiai finansiniai įsipareigojimai – įsigijimo savikaina.

Gautinos sumos pirminio pripažinimo momentu yra įvertinamos įsigijimo savikaina. Trumpalaikės gautinos sumos finansinėse ataskaitose parodomos įsigijimo savikaina, atėmus nuvertėjimo nuostolius.

**Atsargos**

Atsargų apskaitos metodai ir taisyklės nustatyti 8-ajame VSAFAS „Atsargos“. Pirminio pripažinimo metu atsargos įvertinamos įsigijimo savikaina.

Atsargomis laikomas trumpalaikis turtas, kurį įstaiga per vienerius metus sunaudoja pajamoms uždirbti ar viešosioms paslaugoms teikti.

Atsargomis taip pat laikomas ūkinis inventorius – materialusis turtas, kuris yra naudojamas daugiau nei vieną kartą ir kurio įsigijimo ar pasigaminimo savikaina mažesnė už Vyriausybės nustatytą minimalią ilgalaikio materialiojo turto vertę. Registruojant atsargas apskaitoje, jos įvertinamos įsigijimo ar pasigaminimo savikaina. Atsargų savikainai apskaičiuoti taikomas konkrečių kainų būdas.

Prie atsargų priskiriamas neatiduotas naudoti ūkinis inventorius. Atiduoto naudoti veikloje ūkinio inventoriaus vertė iš karto pripažįstama sąnaudomis. Naudojamo inventoriaus kiekinė ir vertinė apskaita kontrolės tikslais tvarkoma nebalansinėse sąskaitose.

Kai atsargos parduodamos ar kitaip perleidžiamos, jų balansinė vertė turi būti pripažįstama to laikotarpio sąnaudomis, kuriuo pripažįstamos atitinkamos pajamos arba suteikiamos viešosios paslaugos.

**Išankstiniai apmokėjimai**

Konsoliduotosios finansinės būklės ataskaitos straipsnyje „Išankstiniai apmokėjimai“ rodomos :

* Iš anksto sumokėtos sumos už atsargas, paslaugas, kurios buvo suteiktos per 12 mėnesių nuo paskutinės ataskaitinio laikotarpio dienos, ir kitą trumpalaikį turtą;
* Ateinančių laikotarpių sąnaudos (pvz., prenumeratos, nuomos) – sumos sumokėtos (užregistruotos apskaitoje) einamuoju ir ankstesniais laikotarpiais, kurios bus pripažintos sąnaudomis ateinančiais laikotarpiais.

Rengiant šį ataskaitų rinkinį išankstiniai apmokėjimai buvo vertinti įsigijimo savikaina.

**Per vienerius metus gautinos sumos**

 Per vienerius metus gautinos sumos – per 12 mėnesių nuo paskutinio ataskaitinio laikotarpio dienos gautinos sumos. Šios sumos konsoliduotoje finansinės būklės ataskaitoje rodomos verte, apskaičiuojama iš jų įsigijimo savikainos atėmus įvertintas neatgautinas sumas. Per vienerius metus gautinos sumos skirstomos į:

* Gautinas trumpalaikes finansines sumas (po vienerių metų gautinų sumų einamųjų metų dalis, kurią sudaro ilgalaikių paskolų ir kitų ilgalaikių gautinų sumų einamųjų metų dalis bei gautinos trumpalaikės finansinės sumos, kurias sudaro trumpalaikės paskolos ir kitos gautinos trumpalaikės finansinės sumos);
* Gautinus mokesčius ir socialines įmokas;
* Gautinas finansavimo sumas;
* Gautinas sumas už turto naudojimą, parduotas prekes, turtą paslaugas;
* Sukauptas gautinas sumas;
* Kitas gautinas sumas (pvz., gautinos sumos iš rinkliavų, už prarastą turtą, išieškotinos sumos už padarytą žalą), gautini veiklos mokesčiai, palūkanos, dividendai, gautinos grąžintinos finansavimo sumos ir kt.).

**Pinigai ir pinigų ekvivalentai**

 Pinigai – pinigai, esantys kasoje, bankų sąskaitose ir pervesti, bet dar negauti pinigai. Pinigų ekvivalentai – trumpalaikės (iki trijų mėnesių) likvidžios investicijos, kurios gali būti greitai iškeičiamos į tam tikras pinigų sumas ir kurių vertės pokyčio rizika yra nereikšminga. Investicijos į nuosavybės vertybinius popierius nepriskiriamos prie pinigų ekvivalentų.

 Pinigams priskiriami Lietuvos komercinių bankų sąskaitose laikomi pinigai eurais ir užsienio valiuta. Finansinės būklės ataskaitoje pinigai ir jų ekvivalentai priskiriami prie trumpalaikio turto.

 **Turto perdavimo sutartys**

 *Nuoma, finansinė nuoma (lizingas)*

 Ar nuoma priskiriama veiklos nuomai, ar finansinei nuomai nustatoma nuomos laikotarpio pradžioje pagal sutarties turinį (neatsižvelgiant į sutarties teisinę formą). Jeigu nuomininkas ir nuomotojas susitaria pakeisti nuomos sutarties sąlygas (išskyrus jos pratęsimą) ir dėl to pasikeičia nuomos rūšis, toks susitarimas laikomas nauja sutartimi.

 Pagal finansinės nuomos sutartį įsigyto turto nusidėvėjimui skaičiuoti taikomi tie patys principai, kaip ir kito tos pačios grupės panašaus nuosavo ar patikėjimo teise valdomo turto nusidėvėjimui skaičiuoti. Jei finansinės nuomos sutartyje nenumatyta, kad nuosavybės teisė į turtą finansinės nuomos laikotarpio pabaigoje pereina finansinės nuomos paslaugos gavėjui arba jei finansinės nuomos paslaugos gavėjas neketina jo įsigyti pasibaigus šiam laikotarpiui, turtas nudėvimas per trumpesnį iš šių laikotarpių: sutartyje nustatytą finansinės nuomos laikotarpį arba turto naudingo tarnavimo laiką.

 Nutraukus sutartį, finansinės nuomos paslaugos gavėjo nuostoliai, susidarę dėl prievolės kompensuoti finansinės nuomos sutarties nutraukimo išlaidas, registruojami kaip ataskaitinio laikotarpio kitos pagrindinės veiklos sąnaudos.

 Veiklos nuomos mokesčiai nuomininko pripažįstami sąnaudomis tolygiai per nuomos laikotarpį, jeigu jie nepriskiriami gaminamos produkcijos ar ilgalaikio turto savikainai. Veiklos nuomos sąnaudos paskirstomos tolygiai per nuomos laikotarpį ir tuo atveju, kai nuomos mokestis nustatomas nelygiomis sumomis.

 Išnuomoto turto paprastojo remonto ir eksploatavimo išlaidos pripažįstamos sąnaudomis. Išsinuomoto turto esminio pagerinimo išlaidos registruojamos kaip atskiras turto vienetas ir pripažįstamos sąnaudomis per likusį nuomos laikotarpį, jeigu tų išlaidų nuomotojas nekompensuoja.

 *Panauda*

 Turtas, gautas pagal panaudos sutartis, registruojamas nebalansinėse sąskaitose turto kontrolei užtikrinti. Pagal panaudos sutartį gauto turto paprastojo remonto ir eksploatavimo išlaidos pripažįstamos sąnaudomis; esminio pagerinimo išlaidos registruojamos kaip atskiras turto vienetas ir pripažįstamas sąnaudomis per likusį panaudos laikotarpį, jeigu tų išlaidų panaudos davėjas nekompensuoja. Pagal panaudos sutartį perduoto turto ir jo nusidėvėjimo bei jo sąnaudų apskaitą tvarko ir finansinėse ataskaitose rodo panaudos davėjas.

 *Patikėjimo teisė*

Turtas, valdomas patikėjimo teise, registruojamas apskaitoje ir rodomas savivaldybės konsoliduotose finansinėse ataskaitose remiantis tais pačiais principais, kaip ir nuosavybės teise valdomas turtas.

 **Finansavimo sumos, finansavimo pajamos ir finansavimo sąnaudos**

Finansavimo sumos apskaitomos pagal 20-ajame VSAFAS „Finansavimo sumos“ nustatytus reikalavimus.

 Gautos ir gautinos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos. Asignavimų valdytojams perduotos finansavimo sumos, kurios buvo gautos iš valstybės biudžeto, užsienio valstybių, tarptautinių organizacijų, Europos Sąjungos, kitų išteklių fondų, iždo sąnaudomis nepripažįstamos, bet registruojamos perduotos finansavimo sumos.

 Finansavimo pajamos pripažįstamos tuomet, jei patirtos sąnaudos, kurioms finansavimo sumos gautos iš užsienio valstybių, tarptautinių organizacijų, Europos Sąjungos, valstybės biudžeto, kitų išteklių fondų.

 Visos gautinos, gautos ir perduotos finansavimo sumos apskaitoje yra grupuojamos pagal finansavimo sumų paskirtį. Gautos ir gautinos finansavimo sumos, kurių paskirtis registravimo apskaitoje metu nėra aiški (nepiniginiam turtui ar kitoms išlaidoms), priskiriamos finansavimo sumoms kitoms išlaidoms ir yra pergrupuojamos, kai paaiškėja tikroji jų paskirtis.

 **Atidėjiniai**

 Atidėjiniu laikomas įsipareigojimas, kurio galutinės įvykdymo sumos arba įvykdymo laiko negalima tiksliai nustatyti, tačiau galima patikimai įvertinti. Atidėjiniai pripažįstami ir registruojami apskaitoje tik tada, kai dėl įvykio praeityje Savivaldybė turi dabartinę teisinę prievolę ar neatšaukiamą pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ar aplinkybes, turinčias įtakos dabartiniam įvertinimui.

 **Pajamos**

 Pajamų apskaitos principai, metodai ir taisyklės nustatyti 9-ajame VSAFAS „Mokesčių ir socialinių įmokų pajamos“, 10-ajame VSAFAS „Kitos pajamos“ ir 20-ajame VSAFAS „Finansavimo sumos“.

 Pajamų apskaitai taikomas kaupimo principas. Pajamos pripažįstamos, registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, nepriklausomai nuo pinigų gavimo momento.

 Mokesčių pajamos pripažįstamos tą ataskaitinį laikotarpį, kurį įvyksta mokestinis įvykis, jei mokesčių prievolės sumą galima patikimai įvertinti iki ataskaitinio laikotarpio, kuriuo įvyko mokestinis įvykis, finansinių ataskaitų parengimo dienos. Jeigu mokesčių prievolė suma negali būti patikimai įvertinta, pajamos nėra pripažįstamos. Tokiu atveju pajamos pripažįstamos anksčiausią ataskaitinį laikotarpį, kurį mokesčių prievolės suma gali būti patikimai įvertinta.

 Visos pajamos veiklos ataskaitai sudaryti skirstomos į:

* Pagrindinės veiklos pajamos;
* Kitos veiklos pajamos;
* Finansinės investicinės veiklos pajamos.

 Pagrindinės veiklos pajamomis laikomos pajamos, gautos vykdant įstaigos nuostatuose nustatytą veiklą. Pajamos, gautos iš veiklos, kuri pagal nuostatus nepriskiriama pagrindinei veiklai, priskiriamos kitos veiklos pajamoms.

 Gaunamos įplaukos už biudžetinių įstaigų suteiktas paslaugas, kurios turės būti grąžintos toms pačioms biudžetinėms įstaigoms, pajamomis nepripažįstamos.

 **Sąnaudos**

 Sąnaudų apskaita tvarkoma vadovaujantis 11-ajame VSAFAS „Sąnaudos“ nurodytais principais, metodais ir taisyklėmis. Sąnaudos apskaitoje pripažįstamos vadovaujantis kaupimo ir palyginimo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su tam tikrų pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

 Sąnaudos skirstomos pagal veiklos sritis į šias grupes:

* Pagrindinės veiklos sąnaudos;
* Kitos veiklos sąnaudos;
* Finansinės ir investicinės veiklos sąnaudos.

 Prie pagrindinės veiklos sąnaudų priskiriama: darbo užmokesčio, socialinio draudimo, ilgalaikio turto nusidėvėjimo, komunalinių paslaugų ir ryšių, komandiruočių, transporto, remonto sąnaudos, sunaudotų ir parduotų atsargų savikaina, nuomos sąnaudos, pagrindinės veiklos kitos sąnaudos.

 Prie kitos veiklos sąnaudų priskiriamos sąnaudos, susijusios su pajamų, rodomų kitos veiklos pajamų straipsnyje, uždirbimu.

 Finansavimo sąnaudos patiriamos, kai iš savo uždirbtų pajamų finansuojamos kito subjekto išlaidos arba finansavimo sumos perduodamos kitiems (ne viešojo sektoriaus) subjektams programoms vykdyti.

 **Segmentai**

 Segmentų apskaita tvarkoma pagal 25-ajame VSAFAS „Segmentų pateikimas finansinių ataskaitų rinkinyje“ nustatytus reikalavimus.

 Segmentai išskiriami pagal atliekamas valstybės valdymo funkcijas:

* Bendrųjų valstybės paslaugų;
* Viešosios tvarkos ir visuomenės apsaugos;
* Ekonomikos sektoriaus;
* Aplinkos apsaugos;
* Būsto ir komunalinio ūkio;
* Sveikatos priežiūros
* Poilsio, kultūros ir religijos;
* Švietimo;
* Socialinės apsaugos.

 Informacija pagal segmentus padeda nustatyti veiklos kryptis ir apimtis. Turtas, finansavimo sumos, įsipareigojimai, pajamos, sąnaudos ir pinigų srautai prie pirminių veiklos segmentų priskiriami pagal tai, kokioms valstybės funkcijoms vykdyti skiriami ir naudojami ištekliai.

 Prie segmentų nepriskiriama: finansinės ir investicinės veiklos pajamos ir sąnaudos, kitos veiklos pajamos ir sąnaudos, gautinos ir gautos finansavimo sumos, skirtos kitai, finansinei ir investicinei veikloms finansuoti, investicinės veiklos pinigų srautai, taip pat prie segmentų nepriskiriami iš subjekto kitos veiklos kylantys įsipareigojimai.

 **Operacijos užsienio valiuta**

Sandoriai užsienio valiuta registruojami apskaitoje ir pateikiami finansinėse ataskaitose pagal 21-ajame VSAFAS „Sandoriai užsienio valiuta“ nustatytus reikalavimus.

 Sandoriai užsienio valiuta pirminio pripažinimo metu registruojami apskaitoje pagal sandorio dieną galiojusį Lietuvos Banko skelbiamą Lietuvos Respublikos piniginio vieneto ir užsienio valiutos santykį.

 Pelnas ir nuostoliai iš sandorių užsienio valiuta bei užsienio valiuta išreikšto turto ir įsipareigojimų likučių perkainojimo dieną yra registruojami finansinės ir investicinės veiklos pajamų ir sąnaudų sąskaitose.

**Nuosavybės metodo įtaka**

 Nuosavybės metodas – apskaitos metodas, kai investicija iš pradžių apskaitoje registruojama įsigijimo savikaina, o vėliau jos vertė didinama ar mažinama atsižvelgiant į ūkio subjekto, į kurį investuota, investuotojui tenkančios grynojo turto dalies pokyčius po įsigijimo.

 Savivaldybei tenkanti kontroliuojamų ne viešojo sektoriaus subjektų nuosavo kapitalo dalis, atėmus investicijos į tą subjektą įsigijimo savikainą, rodo investicijos vertės pokytį ir yra rodoma finansinės būklės ataskaitos straipsnyje „Nuosavybės metodo įtaka“ neatsižvelgiant į investicijų finansavimo šaltinį. Nuosavybės metodo įtaką didina savivaldybės kontroliuojamų ne viešojo sektoriaus subjektų uždirbtas pelnas ir mažina – tų subjektų patirti nuostoliai.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Konsoliduotųjų finansinių ataskaitų rinkiniui taikomas 0,1 proc. viešojo sektoriaus subjektų grupės konsoliduotojo turto reikšmingumo kriterijus. Šiais metais reikšminga laikoma suma, viršijanti 106422,66 Eur. Tarpinių finansinių eilučių skirtumo suma turi būti įvertinta neatsižvelgiant į tarpusavio operacijų skirtumo ženklą.

1. **PASTABOS**

 **(P01) Apskaitos klaidų taisymas**

Per klaidų taisymo sąskaitą taisytų klaidų pobūdis – tai savivaldybės nenulinis finansavimo sumų pergrupavimo rezultatas, apskaitoje buvo išaiškintos ankstesnių metų klaidos, taip pat dėl apskaitos klaidų, kai daromi neteisingi 4 klasės „Finansavimo sumų“ sąskaitų plano buhalteriniai įrašai. Kadangi apskaitos klaidos yra esminės, jos apskaitoje registruotos tam skirtose 9 klasės sąskaitose ir rodomos veiklos rezultatų ataskaitos straipsnyje „Apskaitos politikos keitimo ir esminių klaidų taisymo įtaka“. Lyginamoji ankstesnių laikotarpių finansinė informacija nekoreguojama.

  **(P02, P22) Pagrindinės veiklos sąnaudos (segmentai)**

Savivaldybės konsoliduotoje veiklos rezultatų ataskaitoje 2021 metų pagrindinės veiklos sąnaudos rodomos pagal Lietuvos Respublikos valstybės ir savivaldybių biudžetų pajamų ir išlaidų klasifikacijos, patvirtintos Lietuvos Respublikos finansų ministro 2003 m. liepos 03 d. įsakymu Nr. 1K-148, „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ III skyriuje nustatytas pagrindines valstybės funkcijas.

2021 m. pagrindinės veiklos sąnaudos sudarė 50113944,06 Eur (2020 m. – 43861854 Eur). Iš jų:

 37,50 proc. (padidėjo 9,06 proc.) tenka švietimo funkcijai;

 21,23 proc. (padidėjo 0,35 proc.) tenka sveikatos apsaugos funkcijai;

 17,91 proc. (sumažėjo 0,70 proc.) tenka socialinės apsaugos funkcijai;

 5,23 proc. (padidėjo 1,78 proc.) tenka bendrųjų valstybės paslaugų funkcijai;

 7,26 proc. (padidėjo 0,76 proc.) tenka ekonomikos funkcijai.

Kitoms pagrindinės veiklos funkcijoms tenka iki 5 proc. sąnaudų.

**Pagrindinės veiklos sąnaudų palyginimas detalizuojant pagal segmentus**

**Pagrindinės veiklos sąnaudų palyginimas detalizuojant pagal straipsnius**

|  |  |  |  |
| --- | --- | --- | --- |
| **Finansinių ataskaitų straipsniai** | **2021 m.** | **2020 m.** | **Pokytis** |
| **Eur** | **Proc.** | **Eur** | **Proc.** | **Eur** | **Proc.** |
| Darbo užmokesčio ir socialinio draudimo | 25802923,86 | 51,49 | 23110252,03 | 52,69 | +2692692.03 | -1,20 |
| Nusidėvėjimo ir amortizacijos  | 2831671,02 | 5,65 | 2603092,66 | 5,93 | +228578.36 | -0,28 |
| Komunalinių paslaugų ir ryšių | 1408552,65 | 2,81 | 1160753,11 | 2,65 | +247799.54 | +0,16 |
| Komandiruočių  | 30059,63 | 0,06 | 16229,05 | 0,04 | +13830,58 | +0,02 |
| Transporto | 132932,85 | 0,27 | 118287,25 | 0,27 | +14645,60 | 0 |
| Kvalifikacijos kėlimo | 57446,32 | 0,11 | 50031,06 | 0,11 | +7415,28 | 0 |
| Paprasto remonto ir eksploatavimo | 823957,09 | 1,64 | 912709,61 | 2,08 | -88752,52 | -0,44 |
| Nuvertėjimo | 13037,28 | 0,03 | 103702,86 | 0,24 | -90665,58 | -0,21 |
| Sunaudotų ir parduotų atsargų savikaina | 2562171,69 | 5,11 | 1710841,61 | 3,90 | +851330,08 | +1,21 |
| Socialinių įmokų | 6148921,41 | 12,27 | 5583961,71 | 12,73 | +564959,70 | -0,46 |
| Nuomos | 8646,52 | 0,02 | 8998,67 | 0,02 | -352,15 | 0 |
| Finansavimo  | 5836111,70 | 11,65 | 280636,80 | 0,64 | +5555474,9 | +11,01 |
| Kitų paslaugų  | 4378810,10 | 8,74 | 7665642,32 | 17,48 | -3286832,22 | -8,74 |
| Kitos | 78701,94 | 0,16 | 536715,08 | 1,22 | +458013,14 | -1,06 |
|  | **50113944,06** | **100** | **43861854** | **100** |  |  |

 Viešojo sektoriaus subjektų **darbo užmokesčio ir socialinio draudimo** išmokų sąnaudos sudarė 25802923,86 Eur, t y. 51,49 proc. pagrindinės veiklos sąnaudų, (2020 m. – 52,69 proc.), iš kurių tenka daugiausiai:

 - švietimo funkcijai – 11350239,31 Eur arba 43,99 proc. nuo visų darbo užmokesčio sąnaudų (2020 m. – 10110984 Eur arba 43,75 proc.). Nors procentas nuo visų darbo užmokesčio sąnaudų mažai pakito, dėl minimaliosios mėnesinės algos padidinimo, pareiginės algos bazinio dydžio padidinimo ir minimalaus darbo užmokesčio koeficiento padidinimo, sąnaudų suma padidėjo.

 - sveikatos apsaugos funkcijai – 7932479,30 Eur 30,75 proc. nuo visų darbo užmokesčio sąnaudų, (2020 m. – 7129672,60 Eur arba 30,85 proc.). Nors procentas nuo visų darbo užmokesčio sąnaudų beveik nepasikeitė, sąnaudų suma padidėjo dėl papildomai darbo užmokesčiui skirtų lėšų susijusių su COVID-19.

 - socialinės apsaugos segmento darbo užmokesčio sąnaudos sudarė 2251776,62 Eur 8,73 proc., (2020 m. –1852672,46 Eur arba 8,02 proc.), padidėjo 399104,16 Eur dėl socialinių darbuotojų darbo užmokesčio padidėjimo.

 Atsižvelgiant į tai, kad į savivaldybės konsoliduotąsias finansines ataskaitas įtraukiamos viešųjų sveikatos priežiūros įstaigų finansinės ataskaitos, pažymėtina, kad didžioji dalis sveikatos apsaugos funkcijai tekusių darbo užmokesčio sąnaudų finansuota ne iš savivaldybės lėšų, o iš Privalomojo sveikatos draudimo fondo biudžeto, o švietimo įstaigų didžioji darbo užmokesčio sąnaudų dalis finansuota valstybės lėšomis.

 **Nusidėvėjimo ir amortizacijos** sąnaudos yra nepiniginis straipsnis, rodantis ilgalaikio materialiojo ir nematerialiojo turto sudėvėjimą.

 Per 2021 metus buvo apskaičiuota 2831671,02 Eur nusidėvėjimo ir amortizacijos sąnaudų. Tai sudaro 5,65 proc. (2020 m. 2603092,66 Eur – 5,93 proc.) visų sąnaudų.

 Šių sąnaudų struktūros analizė rodo, kad tenka daugiausiai:

 30,20 proc., t. y. 85500,32 Eur ekonomikos segmentui (2020 m. – 32,11 proc.);

 17,75 proc., t. y. 502553,30 Eur bendrų valstybės paslaugų funkcijai (2020 m. – 17,01 proc.);

 15,29 proc., t. y. 432929,93 Eur švietimo segmentui (2020 m. – 14,31 proc.).

 **Komunalinių paslaugų ir ryšių sąnaudos** ataskaitinio laikotarpio pabaigoje sudarė 1408552,65 Eur arba 2,81 proc. (2020 m. 1160753,11 Eur – 2,65 proc.) visų sąnaudų..

 Struktūros analizė rodo, kad didžiausia dalis:

 42,37 proc., t. y. 596757,63 Eur tenka švietimo segmentui (2020 m. – 38,39 proc.)

 26,07 proc., t. y. 367259,72 Eur tenka sveikatos apsaugos segmentui (2020 m. – 25,92 proc.).

 Registruotos 30059,63 Eur **komandiruočių sąnaudos** sudarė 0,06 proc. (2020 m. 16229,05 Eur – 0,04 proc.) visų savivaldybės sąnaudų. Sąnaudų padidėjimas siejamas su pandemijos suvaržymų atlaisvinimu.

 Šių sąnaudų struktūros analizė rodo, kad tenka daugiausiai:

 67,59 proc., t. y. 20318,75 Eur švietimo funkcijai (2020 m. – 58,86 proc.)

 294,67 proc., t. y. 7413,78 Eur bendrųjų valstybės paslaugų funkcijai (2020 m. – 29,41 proc.)

 Per ataskaitinį laikotarpį viešojo sektoriaus subjektai patyrė 132932,85 Eur **transporto sąnaudų**, tai sudarė 0,27 proc. (2020 m. 118287,25 Eur – 0,27 proc.) visų pagrindinės veiklos sąnaudų. Transporto sąnaudų 2021 m. daugiausiai teko sveikatos apsaugos, švietimo ir bendrųjų valstybės paslaugų segmentui.

 **Kvalifikacijos kėlimo** sąnaudos 57446,32 Eur. sudaro 0,11 proc. visų pagrindinės veiklos sąnaudų (2020 m. 50031,06 Eur – 0,11 proc.). Nors procentas nuo bendrų sąnaudų nepakito, bet dėl išaugusių paslaugų kainų sąnaudų suma padidėjo 7415,26 Eur. Didžiąją dalį kvalifikacijos kėlimo sąnaudų ir jų padidėjimą, kaip ir 2020 m., turėjo švietimo ir socialinės apsaugos funkcijas vykdantys viešojo sektoriaus subjektai.

 **Paprastojo remonto ir eksploatavimo sąnaudos** 823957,09 Eur sudaro 1,64 proc. (2020 m. – 912709,61 Eur – 2,08 proc.) visų sąnaudų. Šių sąnaudų daugiausiai tenka ekonomikos ir bendrųjų valstybės paslaugų segmentams.

 **Nuvertėjimo ir nurašytų sumų sąnaudos** 13037,28 Eur yra nepiniginis straipsnis, parodantis ilgalaikio turto, atsargų ir gautinų sumų nuvertėjimą ir nurašymą. Per 2021 metus nuvertėjimų ir nurašytų sumų sąnaudas parodė ekonomikos, švietimo, poilsio, kultūros ir religijos ir bendrąsias valstybės paslaugų funkcijas vykdantys subjektai.

 Valstybei priėmus atitinkamus teisės aktus dėl socialinių išmokų**, socialinių išmokų** sąnaudos savivaldybėje išaugo 564959,41 Eur ir sudarė 6148921,41 Eur (12,27 proc.) visų sąnaudų (2020 m. – 12,73 proc.).

 **Kitų paslaugų** 4378810,10 Eur sąnaudos sudaro 8,74 proc. visų sąnaudų (2020 m. – 17,48 proc.). Kitų paslaugų sąnaudas parodė visi segmentai. Daugiausiai kitų paslaugų sąnaudų patirta:

 1601058,42 Eur (36,57 proc.) ekonomikos segmente (2020 m. – 3,00 proc.);

 1377318,48 Eur (31,45 proc.) aplinkos apsaugos segmentas (2019 m. – 15,87 proc.).

**(P03) Nematerialusis turtas**

Ataskaitinio laikotarpio pabaigoje savivaldybėje užregistruoto konsoliduoto nematerialaus turto likutinė vertė sudarė 111657,61 Eur (padidėjo 28 proc.). Didžiausią dalį sudarė: kitas nematerialusis turtas 47142,25 Eur (padidėjo 212,87 proc.), nebaigti projektai 46256,72 Eur (sumažėjo 4,56 proc.) ir programinė įranga ir jos licenzijos 16120,09 Eur (sumažėjo 24,82 proc.). Kito nematerialaus turto ryškų padidėjimą lėmė investicinio projekto „Smart City-Visaginas“ ir projekto „Paslaugų ir asmenų aptarnavimo kokybės gerinimas Visagino savivaldybėje projektavimo darbai“ įsigijimas,

 Per 2021 m. buvo apskaičiuota 18749,29 Eur (2020 m. – 42482,71 Eur) nematerialiojo turto amortizacija ir ataskaitinio laikotarpio pabaigoje siekė 1660096,74 Eur.

 Nematerialioji turto, kuris visiškai amortizuotas, tačiau naudojamas veikloje, įsigijimo savikaina 47054,85 Eur.

 Nematerialiojo turto, kurio kontrolę riboja sutartys ar teisės aktai, nėra.

 Nematerialiojo turto, užstatyto kaip įsipareigojimų įvykdymo garantija, nėra.

 Ataskaitinio laikotarpio pabaigoje viešojo sektoriaus subjektų apskaitoje nebuvo pagal finansinės nuomos (lizingo) sutartis įsigyto nematerialiojo turto, kurio finansinės nuomos (lizingo) sutarties laikotarpis nėra pasibaigęs.

 **(P04) Ilgalaikis materialusis turtas**

Ataskaitinio laikotarpio pabaigoje savivaldybėje užregistruoto konsoliduoto ilgalaikio materialaus turto likutinė vertė sudarė 66252295,22 Eur (sumažėjo 3,00 proc.). Didžiausią turto dalį sudarė pastatų vertė 35263091,45 Eur (sumažėjo 6,24 proc.), infrastruktūros ir kitų statinių likutinė vertė 21678988,50 Eur (padidėjo 1,96 proc.). Nebaigtos statybos vertė sumažėjo iki 5547292,20 Eur (sumažėjo 43,99 proc.). Viso kito ilgalaikio turto (mašinos, įrengimai, transporto priemonės, baldai ir biuro įranga, kitas materialus turtas) likutinė vertė metų pabaigoje siekė 3435823,07 Eur.

Užpajamuota ilgalaikio materialiojo turto už 2665295.49 Eur. Tai sudaro pirktas ir neatlygintinai gautas turtas.

 Neatlygintinai gauta turto už 100230,96 Eur (2020 m. – 1502748,97 Eur), daugiausia gauta į baldų ir biuro įrangos turto grupę. Parduoto, perduoto, nurašyto ilgalaikio turto įsigijimo savikaina sudarė 226660,54 Eur (2020 m. – 215023,05 Eur). Likutinė nurašyto turto vertė 74039,87 Eur.

 Per 2021 m. iš nebaigtos statybos turto grupės į kitas turto grupes perkelta 6312542,77 Eur užbaigtų projektų sumos, iš kurių svarbiausi: 10223371,36 Eur projekto „Apleistų / avarinių pastatų nugriovimas ir teritorijos valymas, regeneruojant buvusį karinį miestelį ir pritaikant kompleksą inovatyviai pramonei vystyti – SMART PARK įkūrimui“, 634541,36 Eur projekto „Irklavimo bazės įrengimo Visagino ežero pakrantėje“, 317671,31 Eur projekto „Darnaus judumo infrastruktūros įrengimas“, 290940,68 Eur projekto „Visagino „Verdenės“ gimnazijos, esančios Taikos per. 21, Visagine, pagrindinio pastato rekonstrukcija“ ir kitų.

 Materialioji turto, kuris visiškai amortizuotas, tačiau naudojamas veikloje, įsigijimo savikaina 11797784,01 Eur.

 Per 2021 m. buvo apskaičiuotas 2812921,72 Eur (2020 m. – 2560609,95 Eur) ilgalaikio materialiojo turto nusidėvėjimas. Ataskaitinio laikotarpio pabaigoje sukaupto nusidėvėjimo suma sudarė 50968562,97 Eur (padidėjo 1,92 proc).

Materialiojo turto, kurio kontrolę riboja sutartys ar teisės aktai vertė 195398,41 Eur.

 Materialiojo turto, užstatyto kaip įsipareigojimų įvykdymo garantija, nėra.

 Ataskaitinio laikotarpio pabaigoje viešojo sektoriaus subjektų apskaitoje nebuvo pagal finansinės nuomos (lizingo) sutartis įsigyto materialiojo turto, kurio finansinės nuomos (lizingo) sutarties laikotarpis nėra pasibaigęs.

 **(P05, 06) Ilgalaikis finansinis turtas**

Ilgalaikį finansinį turtą sudaro: investicijos į kontroliuojamus viešojo sektoriaus subjektus 27344465,80 Eur (2020 m. – 25004384,77 Eur) ir 19.406,97 Eur (2020 m. – 19406,97 Eur) – po vienerių metų gautinos sumos.

 Investicijų į kontroliuojamus ne viešojo sektoriaus subjektus padidėjimą lėmė savivaldybės gauta 1253560,00 Eur dotacija Utenos regiono atliekų tvarkymo centrui ir kontroliuojamųjų uždarųjų akcinių bendrovių suminis veiklos rezultatas – pelnas.

 Po vienerių metų gautinos sumos tai 19.406,97 Eur (2020 m. – 19406,97 Eur) savivaldybės suteiktos paskolos nuo vienerių iki penkerių metų iš savivaldybės biudžeto smulkaus ir vidutinio verslo rėmimui.

 **(P07) Biologinis turtas**

 Biologinio turto vertė nuo 2020 m. nesikeitė – 117.316,75 Eur (finansavimo šaltinis: 5,00 Eur „Iš savivaldybės biudžeto“, 117.311,75 Eur „Kiti finansavimo šaltiniai“). Vertės buvo apskaičiuotos pagal želdinių atkuriamosios vertės skaičiavimo metodiką.

**(P08) Atsargos**

 Savivaldybės konsoliduotas atsargų likutis 2021 m. gruodžio 31 d. iš viso buvo 1005022,47 Eur (sumažėjo 4,23 proc.). Iš jų: 936479,30 Eur medžiagos, žaliavos ir neatiduotas naudoti ūkinis inventorius, 4764,36 Eur atsargos skirtos parduoti, 63778,81 Eur ilgalaikis materialus turtas (butai) skirtas parduoti.

 **(P09) Išankstiniai apmokėjimai**

2021 m. gruodžio 31 d. savivaldybės konsoliduota išankstinių apmokėjimų įsigijimo savikaina registruota 43763,95 Eur (sumažėjo 30,40 proc.).

 Administracijos išankstiniai apmokėjimai per 2021 m. sumažėjo ir sudaro:

 25635,94 Eur – kitos ateinančių laikotarpių sąnaudos (įmonės civilinės atsakomybės draudimas, prenumerata, transporto draudimas);

 10413,85 Eur – išankstiniai apmokėjimai tiekėjams.

 1310,00 Eur VšĮ Visagino ligoninė sumokėjo už ateinančių laikotarpių turto draudimą.

 Kitų savivaldybės viešojo sektoriaus subjektų išankstiniai apmokėjimai 6404,16 Eur, tai smulkios permokos tiekėjams, kadangi buvo sumokama už paslaugas gruodžio mėnesyje dar negavus sąskaitų faktūrų.

**(P10) Per vienerius metus gautinos sumos**

Ataskaitinio laikotarpio pabaigoje didelę trumpalaikio turto dalį sudarė per vienerius metus gautinos sumos viso **2196915,44 Eur** (2020 m. – 2785617,09 Eur, sumažėjo 21,14 proc.).

1. Gautini mokesčiai ir socialinės įmokos **280503,23 Eur** (sumažėjo 48,12 proc.):

  Valstybinė mokesčių inspekcija prie Lietuvos Respublikos finansų ministerijos pateikė savivaldybės iždui Valstybinės mokesčių inspekcijos surinktų ir apskaičiuotų administruojamų mokesčių ar įmokų pajamų už 2021 metų 4 ketvirtį ataskaitą formą S1 pagal kurią pervestinų sumų pabaigos likutį sudaro:

 280041,87 Eur gyventojų pajamų mokestis;

 3,04 Eur nekilnojamojo turto mokestis;

 333,49 Eur mokesčiai už valstybinius gamtos išteklius;

 124,83 Eur kiti mokesčiai.

 Lyginant su praėjusiu laikotarpiu gautini mokesčiai sumažėjo 259816,56 Eur.

1. Gautinos finansavimo sumos **7040 Eur** (2020 m. – 42792,78):
2. Gautinų sumų už turto naudojimą, parduotas prekes, turtą, paslaugas **770419,53 Eur** (2020 m. – 850884,77 Eur):

 499658,00 Eur VšĮ Visagino ligoninės (iš jų 450857,00 Eur iš TLK);

 132041,16 Eur VšĮ Visagino pirminės sveikatos priežiūros centro(iš jų 132041,16 Eur iš TLK;

 96891,18 Eur savivaldybės administracijos už turto naudojimą (nuomą);

 41829,19 Eur kitų VSS negautos lėšos už suteiktas paslaugas.

1. Konsoliduota sukauptų gautinų suma **910901,67 Eur** (2020 m. – 1107298,64 Eur):

 422973,38 Eur iždo sukauptos gautinos sumos iš valstybės biudžeto lėšų pagal asignavimų valdytojų pateiktas pažymas dėl finansavimo sumų;

 120109,96 Eur iždo kitos sukauptos gautinos sumos tai sukauptos gautinos sumos iš Valstybinės mokesčių inspekcijos pagal formą S1 (gyventojų pajamų mokestis, žemės mokestis, vietinės rinkliavos, gautini delspinigiai, pajamos iš baudų už administracinius nusižengimus);

 367818,33 Eur likusi dalis sukauptų gautinų sumų, tai įstaigų darbuotojų nepanaudotų atostogų kaupiniai, priskaičiuotos socialinės išmokos iš valstybės biudžeto ir kreditorinis įsiskolinimas, kuris apmokamas iš valstybės biudžeto.

5. Kitos gautinos sumos **228051,01 Eur** (2020 m. – 243987,62 Eur), iš kurių reikšmingesnė administracijos 178028,44 Eur gautinos vietinės rinkliavos, 447,63 Eur gautini delspinigiai, „Verdenės“ gimnazijos 14279,28 Eur gautinos sumos iš Europos sąjungos, kurios bus grąžintos į biudžetą ir Kūrybos ir menų akademijos 13709,83 Eur gautinos ES projekto ECO LIFE lėšos.

 **(P11) Pinigai ir pinigų ekvivalentai**

 Visų savivaldybei priklausančių viešojo sektoriaus subjektų pinigų likutis 2021 m. gruodžio 31 d. buvo **9331813,75** Eur (2020 m. – 6285217,40 Eur) iš jų:

1. 8037672,62 Eur (2020 m. – 5403903,09 Eur) sudarė lėšos ižde:

 7441967,33 Eur biudžeto lėšų likutis;

 25984,58 Eur savivaldybės aplinkos apsaugos rėmimo specialiosios programos lėšų likutis; 34546,79 Eur viešajam sektoriui negrąžintos uždirbtos pajamos, kurias jie turi teisę susigrąžinti; 10754,29 Eur žemės realizavimo lėšos;

 495297,78 Eur valstybės biudžeto lėšos iš Lietuvos Respublikos finansų ministerijos 2020 m. savivaldybių biudžetų negautoms pajamoms dengti;

 24260,80 Eur valstybės biudžeto lėšos iš Lietuvos Respublikos Vyriausybės rezervo COVID-19 ligos padariniams šalinti;

 4861,05 Eur Europos Sąjungos lėšos projektui „Kokybės krepšelis“ Draugystės gimnazijai.

1. 263238,74 Eur savivaldybės administracijos lėšos;
2. 485171,00 Eur VšĮ Visagino ligoninės;
3. 381835,94 Eur VšĮ Visagino pirminės sveikatos priežiūros centro;
4. 163895,45 Eur biudžetinių ir viešųjų įstaigų Europos Sąjungos finansinės paramos lėšos, projektų lėšos ir kitos lėšos.

 **(P12) Finansavimo sumos**

 Ataskaitinio laikotarpio pabaigoje iš viso registruota **65478424,71** Eur (padidėjo 6,30 proc.) finansavimo sumų iš jų:

 36434619,64 Eur (padidėjo 2,64 proc.) iš valstybės biudžeto; 25193825,07 Eur (padidėjo 2,19 proc.) iš Europos Sąjungos lėšų;

 3849980,10 Eur (padidėjo 165,35 proc.) iš kitų šaltinių.

Finansavimo sumų likutis finansinės būklės ataskaitoje parodo ne tik nepanaudotą finansavimo likutį pinigais, o ir finansavimo sumų likutį, kuris dar neatnešė ekonominės naudos. Finansavimo sumų likutį sudaro: ilgalaikio turto likutinė vertė, sumokėti išankstiniai apmokėjimai, atsargų likutis.

 Finansavimo sumos iš savivaldybės biudžeto konsoliduotoje ataskaitoje yra eliminuojamos derinamose ir nederinamose operacijose, o finansavimo sumų likutis iš savivaldybės biudžeto laikotarpio pabaigoje, konsolidavimo proceso metu, yra iškeliamas į 31 sąskaitą (perviršį), nes tai yra ankstesniais laikotarpiais savivaldybės uždirbtos pajamos.

 Iždas 2021 metais gavo **10743281,51** Eur (padidėjo 5,53 proc.) finansavimo sumų, iš kurių reikšmingesnės yra:

**5954500,00** Eur specialiosios tikslinės dotacijos lėšos mokinio krepšeliui finansuoti sudaro 55,43 proc. (2020 m. – 51,60 proc.) visų finansavimo sumų;

**1843664,00** Eur specialiosios tikslinės dotacijos lėšos valstybinėms (valstybės perduotoms savivaldybėms) funkcijoms atlikti savivaldybės sudaro 17,17 proc. (2020 m. – 15,99 proc.) visų finansavimo sumų;

**1051862,52** Eur specialiosios tikslinės dotacijos (kelių direkcijos fondas) sudaro 9,79 proc. visų finansavimo sumų;

**70127,40** Eur speciali tikslinė dotacija iš Europos sąjungos ES projektams finansuoti.

Asignavimų valdytojams pervesta 9947872,87 Eur, nepanaudotas finansavimo sumų likutis metų pabaigoje 115757,12 Eur grąžintas į atitinkamų valstybės institucijų sąskaitas.

**1171635,12** Eur visos kitos specialiosios tikslinės dotacijos sudaro 11,51 proc. visų finansavimo sumų.

Finansavimo sumų likutį sudaro biudžetinių įstaigų ilgalaikio materialiojo turto, nematerialiojo turto likutinė vertė, atsargų ir pinigų likutis pagal šaltinius.

 **(P13, P14) Ilgalaikiai finansiniai įsipareigojimai**

 Ataskaitinio laikotarpio pabaigoje ilgalaikiai įsipareigojimai sudarė **1309252,58** Eur (sumažėjo 44,07 proc.).

 **1. Savivaldybės iždo** ilgalaikiai finansiniai įsipareigojimai ir einamųjų metų dalis komerciniams bankams už suteiktas paskolas metų pradžioje sudarė 1136736 Eur. 2021 metais savivaldybė paskolų investiciniams projektams finansuoti neėmė, o grąžino 356442,00 Eur, kurie buvo numatyti kaip ilgalaikių įsipareigojimų einamųjų metų dalis. Šia suma savivaldybės iždo skola per ataskaitinį laikotarpį sumažėjo ir laikotarpio pabaigoje sudarė **780294,00** Eur gautų ir negrąžintų paskolų.

Gautos paskolos pagal grąžinimo ir išpirkimo laikotarpius pateikiamos šio finansinio ataskaitų rinkinio priede, kuriame pažymėta, kad savivaldybės gautų paskolų grąžinimo terminas 655470,00 Eur per vienerius metus, 124824,00 nuo vienerių iki penkerių metų ir neliko paskolos ilgesniam kaip penkeri metai laikotarpiui.

Informacija apie paskolų įvykdymo terminus ir palūkanų normas pateikiama šio finansinio ataskaitų rinkinio priede, kuriame nurodyta, kad visos Savivaldybės paskolos paimtos su kintama palūkanų norma.

 2. **Savivaldybės administracijos** ilgalaikiai finansiniai įsipareigojimai **1180549,58** Eur (2020 m. – **1192862,10** Eur) – savivaldybei nuosavybės teise priklausančių gyvenamųjų patalpų atnaujinimas, įgyvendinant daugiabučių namų atnaujinimo (modernizavimo) programą. Savivaldybės administracijos balanse šie įsipareigojimai apskaityti pagal UAB „Visagino būstas“ pateiktą informaciją apie savivaldybės nuosavybės teise priklausančių patalpų, esančių Festivalio g. 10 ir Kosmoso g. 28 Visagine, atnaujinimo darbų vertę, t. y. tiekėjams apmokėtas sąskaitas faktūras iš kredito įstaigų.

 **3. VšĮ Visagino ligoninės** ilgalaikiai finansiniai įsipareigojimai sumažėjo iki **3879,00** Eur (2020 m. – 10943,00 Eur), tai lizingu įsigytas automobilis penkeriems metams. Per metus buvo grąžinta 7064,00 Eur.

 **(16) Suteiktos garantijos dėl paskolų**

 Visagino savivaldybės taryba 2013 m. sausio 31 d. sprendimu Nr. TS-19 suteikė 213.073,45 Eur garantiją kreditoriui, suteikusiam ilgalaikę paskolą UAB ,,Utenos regiono tvarkymo centras“ investicijų projektui ,,Komunalinių atliekų tvarkymo sistemos plėtra, sukuriant biologiškai skaidžių atliekų tvarkymo infrastruktūrą ir (ar) atliekų naudojimo energijai gauti pajėgumus‘‘ įgyvendinti. Visagino savivaldybės iždo didžiojoje knygoje ši suma nurodyta nebalansinėje sąskaitoje. 2021 m. UAB „Utenos regiono tvarkymo centras“ grąžino 14.895,09 Eur paskolą, pagal akcijų kiekį tenkantį Visagino savivaldybei. Garantijos likutis 2021 m. gruodžio 31 d. tenkantis Visagino savivaldybei sumažėjo nuo 157244,94 Eur iki 142349,85 Eur.

 **(17) Trumpalaikiai įsipareigojimai**

2021 m. savivaldybės trumpalaikiai įsipareigojimai sudarė **3395539,63** Eur (sumažėjo 34,20 proc.). Iš jų:

 \* 413384,65 Eur (padidėjo 19,64 proc.) savivaldybės administracija ataskaitoje fiksavo gruodžio mėn. priskaičiuotų, bet neišmokėtų socialinių išmokų, šalpos ir išmokų vaikams iš valstybės ir savivaldybės biudžeto;

 \* 306928,95 Eur (sumažėjo 24,96 proc.) visų viešojo sektoriaus subjektų tiekėjams mokėtinos sumos, iš kurių 156889,00 Eur VšĮ Visagino ligoninės, 73557,52 Eur savivaldybės administracijos, 41018,82 Eur, VšĮ Sporto ir rekreacijos centro. Likusi įsipareigojimų dalis yra kitų viešojo sektoriaus subjektų įsipareigojimai.

 Susumuotų sukauptų mokėtinų suma yra 3097447,56 Eur.

 Konsolidavimo procese eliminuotos sumos:

 1137588,09 Eur iždo sukauptos mokėtinos sumos pagal VSS pateiktas pažymas užregistruotos sukauptos atostoginių sumos ir kreditorinis įsiskolinimas;

 34546,79 Eur VSS negrąžintos uždirbtos pajamos, kurias jie turi teisę susigrąžinti;

 249713,80 Eur eliminuota administracijos įsipareigojimai iždui: 178028,44 Eur vietinė rinkliava už atliekų surinkimą, 1,32 Eur mokėtinos sumos už nuotekas, 68308,23 Eur sukauptos mokėtinos sumos už valstybinės žemės nuomą, 447,63 Eur delspinigių ir kiti smulkūs tarpusavio įsipareigojimai tarp mūsų grupės VSS.

 \* 1684001,65 Eur konsoliduotų sukauptų mokėtinų sumų likutis Eur. Padidėjimą lėmė padidėję atostoginių kaupiniai.

**\* 35687,65** Eur Konsoliduotoje finansinėje ataskaitoje į kitus trumpalaikius įsipareigojimus įtraukta 259106,22 Eur su darbo santykiais susiję įsipareigojimai ir 82373,24 Eur kiti trumpalaikiai įsipareigojimai (tėvų mokesčio, pajamų mokesčio permokos, įsipareigojimai vykdomiems projektams). Savo grupėje eliminuota 5791,81 Eur įsipareigojimų.

 **(P18) Grynasis turtas**

Savivaldybės grynasis turtas apskaičiuojamas aritmetiškai – iš viso turto balansinės vertės atimama visų įsipareigojimų ir finansavimo sumų balansinė vertė. Savivaldybė 2021-12-31 registruota **36239441,03** Eur (2020 m. – 33584754,74 Eur) konsoliduoto grynojo turto iš jų: 19173606,36 Eur (2020 m. – 19620465,05 Eur) finansavimo sumų likutis iš savivaldybės biudžeto ir 17065834,67 Eur (2020 m. – 13964289,69 Eur) viešojo sektoriaus subjektų grynasis turtas be dalininkų kapitalo. 2021 m grynasis turtas sudarė 34,05 proc. (2020 m. – 32,38 proc.) nuo bendro savivaldybės turto. Šis santykis parodo, kiek turto liktų savivaldybei padengus visus savivaldybės įsipareigojimus ir grąžinus finansavimo sumas.

 **(P19)** **Mokesčių pajamos**

Savivaldybės mokesčių pajamas sudaro Valstybinės mokesčių inspekcijos mokesčių pajamos.

 Per ataskaitinį laikotarpį mokesčių pajamos bendrąja verte sudarė 17390683,57 Eur (2020 m. – 15527877,03 Eur) t. y. padidėjo 1862806,54 Eur arba 12,0 proc., todėl, kad dėl susiklosčiusios valstybėje ekstremalios situacijos, savivaldybės iždas 2020 m. negavo planuotų pajamų iš mokesčių. Didžiąją mokesčių įplaukų dalį (98,03 proc.) sudaro gyventojų pajamų mokestis 17048445,44 Eur (2020 m. – 15277772,91 Eur), t. y. padidėjo 1770672,53 Eur arba 11,59 proc.

 2021 m. savivaldybei apskaičiuota kitų pajamų iš mokesčių 309957,44 Eur (2020 m. – 216699,27 Eur) (žemės mokesčio, paveldimo turto ir nekilnojamojo turto mokesčių) ir 32280,69 Eur (2020 m. – 33404,85 Eur) kitų mokesčių (už valstybinius gamtos išteklius ir aplinkos teršimą). Bendra suma kitų mokesčių padidėjo 92134,01 Eur arba 36,84 proc.

 **(P20) Socialinių įmokų pajamos**

 Ataskaitiniu laikotarpiu socialinė įstaiga gavo 14236,62 Eur socialinių įmokų pajamų. Tai „Vaiko globos išmoka“.

 **(P21) Pagrindinės veiklos kitos pajamos**

2021 metais savivaldybė turėjo **10273572,50** Eur (padidėjo 5,80 proc.) pagrindinės veiklos kitų pajamų. Tai sudaro: 8466675,12 (padidėjo 3,87 proc.) viešųjų sveikatos priežiūros įstaigų pajamos už suteiktas paslaugas, 883782,06 Eur (sumažėjo 6,53 proc.) savivaldybės administracijos pajamos suteiktas paslaugas, turto naudojimą, turto pardavimą, vietinės ir valstybės rinkliavos, 923115,32 Eur (pasidėjo 11,69 proc.) pajamos už išlaikymą švietimo, socialinės apsaugos ir kitose įstaigose.

 Tarp visų viešojo sektoriaus subjektų VšĮ Visagino ligoninė gavo daugiausiai pagrindinės veiklos kitų pajamų 6693026,00,00 Eur.

 **(P23) Finansinės ir investicinės veiklos pajamos ir sąnaudos**

Konsoliduotas finansinės ir investicinės veiklos 2021 m. rezultatas – **2330,88** Eur yra teigiamas.

 Iždo 2021 m. finansinės ir investicinės veiklos rezultatas 15057,38Eur (2020 m. 70719,25 Eur) yra teigiamas.

 Iždas2021 metais gavo 25133,17 Eur (2020 m. – 83742,02 Eur) finansinės ir investicinės veiklos pajamų, iš jų:

 21340,18 Eur baudų ir delspinigių pajamų;

 1312,44 Eur palūkanos už teigiamą lėšų likutį einamojoje banko sąskaitoje;

 2480,55 Eur priskaičiuoti delspinigiai.

 Iždo finansinės ir investicinės veiklos sąnaudos 2021 metais sudarė 10045,79 Eur (2020 m. – 13022,77 Eur), tai palūkanų sąnaudos už gautas paskolas, kurios lyginant su 2020 metais sumažėjo 2976,98 Eur, arba 22,86 proc., nes 2021 m. iždas grąžino 356442,00 Eur paskolų.

 Savivaldybės administracijos 2021 m. finansinės ir investicinės veiklos rezultatas neigiamas – 8311,40 Eur. Kitų VSS finansinės ir investicinės veiklos rezultatai neigiami.

 **(P24) Finansinės rizikos valdymas**

Ataskaitinio laikotarpio pabaigoje įsipareigojimai nacionaline valiuta sudarė 3151615,32 Eur. Lyginant su praėjusiu laikotarpiu sumažėjo 1553172,27 Eur arba 33,02 proc.. Finansinio turto, išreikšto užsienio valiuta nėra.

 Kredito rizika yra valdoma teisės aktais, kurie nustato savivaldybei skolinimosi limitus.

Administracijos direktoriaus Virginijus Andrius Bukauskas

Finansų ir biudžeto skyriaus vedėja Nadežda Rybakova